

Randers, den 21. maj 2025

Kære forældre

I har alle skrevet jeres børn op til 0. klasse 2026/2027, hvilket vi er rigtig glade for.

Vi vil derfor gerne invitere jer til informationsmøde på Romalt Friskole:

**onsdag d. 20. august 2025 kl. 16.30 – 17.30 i skolens aula.**

Dette informationsmøde er kun for jer forældre. Jeres barn bliver først introduceret til skolen til en evt. indskrivningssamtale.

De af jer, der allerede er forældre her på skolen, har formentlig været til mødet tidligere. I er naturligvis meget velkommen, men I har sikkert allerede hørt det, vi gennemgår.

På mødet vil vi fortælle om vores dejlige skole, og I kan møde Betina Dalbjørn, som er klasseleder i Vippeskolen, Janni Møller Boje, som er klasseleder i 0. klasse, Jonas Grønning, som er IFO-leder samt skoleleder Anders Krogh.

Vi vil fortælle lidt om, hvordan hverdagen er bygget op i Vippeskolen, 0. klasse og IFO’en, og Anders vil fortælle om skolens værdigrundlag og anden praktisk information.

I behøver ikke tilmelde jer dette møde.

Vi glæder os til en hyggelig time i selskab med jer alle!

Mange hilsner

Anders Krogh, skoleleder

Romalt Friskole